දොං යී (රූපවාහිනී කතාමාලාව)

***දොං යි*** () යනු 2010 වර්ෂයේ විකාශය වූ දකුණු කොරියානු ‍ඓතිහාසික රූපවාහිනී මාලා නාට්‍යයකි.. එහි ප්‍රධාන චරිත නිරූපණය හන් හ්‍යෝ-ජූ, ජි ජින්-හී, ලී සො-යොන් සහ බේ සු-බින් විසින් සිදුකරන ලදී. ජෝසුන් රාජවංශයේ සුක්ජොං රජු සහ  චෝයි සුක්-බින් හෙවත් හෙවත් දොංයී බිසවගේ ප්‍රේම වෘත්තාන්තය ඇසුරෙන් නිර්මාණය වූ  මෙය  MBC ආයතනය විසින් 2010 වර්ෂයේ මාර්තු 22 දින සිට ඔක්තෝබර් 12වන දින දක්වා විකාශය කරන ලදී.  
එහිදී එය කථාංග 60ක් පුරාවට සදුදා සහ අගහරුවාදා දිනවල 21:55ට විකාශය විය.

එරට-  20% සිට 30% අතර ප්‍රමාණයෙන් ප්‍රෙක්ෂක ප්‍රතිශතයක් හිමිකරගත් 'තේ ය. මෙහිදී සිය රංගන දක්ෂතාවය උදෙසා හන් සම්මාන දිනා ගත්තා ය.. ශ්‍රී ලංකා රූපවාහිනී සංස්ථාව විසින් අතුල රන්සිරිලාල්ගේ  අධ්‍යක්ෂණය  යටතේ  සිංහලෙන් හඩකවා “අභීත දියණිය” යන නාමය යටතේ 2013 පෙබරවාරි 12වන දින සිට ජාතික රූපවාහිනී නාළිකාව ඔස්සේ  මෙම නාට්‍යය විකාශය කරන ලදී.

## කථා සාරාංශය
මෙම කථාව ජෝසුන් රාජවංශයේ  සුක්ජොං රජ කාලයට අයත් එකකි. මෙයට පාදක වී ඇත්තේ *චෝයි සුක්-බින් උපබිසව* නම් ඓතිහාසික චරිතයයි. කථාවේ ප්‍රධාන චරිතය දොං යි නම් වාද්‍ය අංශයේ සේවය කළ වහල් සේවිකාවයි. ඇයගේ උදාර පෞරුෂයත්, අවංකත්වයත්, දක්ෂතාවයත් නිසා ඇය හට මාලිගයේ නොයෙකුත් දුෂ්කර ගැටලු විසඳීමට හැකි වේ.  මෙමඟින් ඇයට, පහත් කුලයක ඉපිද රජ බිසවක් බවට පත් වූ මාලිගයේ ප්‍රථම කාන්තාව බවට පත්වීමේ භාග්‍යය හිමි වේ.

දුෂ්කර ගැටලුවක් විසඳන විට ඇයට මාලිගයේ විනිසුරුවරයකු ලෙස වෙස් වලාගෙන සිටි රජතුමාව හමු වේ. රජු විනිසුරුවරයෙකැයි සිතා සිටි ඇයගේ සැලකීම නිසා රජු ඇය සමග ප්‍රේමයෙන් බැ‍‍‍‍දෙයි. . එසේම ඇය ඉන්හ්යොන් අගබිසවගේද සිත දිනා ගැනීමට සමත්වන අතර ජෑං හී-බින් හෙවත් ඔක්ජෝං බිසවද ඇයට හමු වෙයි. (එහෙත් මුලදී ජෑං ඔක්ජෝං බිසව දොං යීගේ මිතුරියක් වුවද පසුව දොං යීගේ ප්‍රතිවාදියා බවට පත් වන්නේද ඇයයි.)
 
ඇය පහත් පන්තිකයන්ට සාධාරණය ඉටු කිරීමට ගවේෂණයේ යෙදෙන විට ඇයට බොහෝ මිතුරන් හමු වේ. චා චුන්-සූ (ඇගේ අයියා ලෙස පැවසුණද ලේ ඥාතියකු නොවේ), සියෝ යොං-ගී නම් ආරක්ෂක ප්‍රධානීතුමා සහ විමර්ශන පාලිකාවන් දෙදෙනෙකු වූ ජුං පාලිකාව හා බොං පාලිකාව ඒ අතරින් කිහිප දෙනෙකි.

අවසානයේ දොංයී  රාජකීය ප්‍රධාන උප බිසව හෙවත් “සුක්-බින්” තනතුරට පත් වේ. ඇය විසින් බිහි කරන කුමරා ජෝසුන් රාජවංශයේ 21වන රජු වූ යොංජෝ කුමරුයි. එනම් සහල් බහාලුමක් තුළ සිර කර මරණයට පත් කළ කිරුළහිමි  සදෝ  කුමරුගේ පියාණන් ය.  තවත් අයුරකින් කියතොත් යි සන් කුමරුගේ මුත්තණුවන් ය..

## චරිත නිරූපණය
### ප්‍රධාන චරිත
*හන් හ්‍යෝ-ජූ, දො-යී හෙවත් චෝයි සුක්-බින් උපබිසව 
**කිම් යූ-ජුං, කුඩා දො-යී ලෙස
*ජි ජින්-හී, සුක්ජොං රජු ලෙස
*ලී සො-යොන්, ජෑං හී-බින් බිසව/ ඔක්ජොං  ලෙස
*‍බේ සූ-බින්, චා චුන්-සූ ලෙස

### සහාය රංගනය
*පාක් හා-සුන්, ඉන්හ්යොන් අගබිසව ලෙස
*ජුං ජින්-යොං, සියෝ යොං-ගි ලෙස
*ජුං දොං-හ්වන්, ඕ තේ-සුක් ලෙස
*ලී ක්යේ-ඉන්, ඕ තේ-පූං ලෙස
*චෝයි චොල්-හෝ, ඕ යූන් ලෙස
*කිම් යූ-සොක්, ජෑං හී-ජේ ලෙස
*සොන් ඉල්-ක්වොන්,  හොං තේ-යූන් ලෙස
*ෂින් ගුක්, දෝ සියුං-ජි ලෙස
*නා සුං-ක්යූන්, ජුං ඉන්-ගුක් ලෙස
*කිම් දොං-යූන්, ෂිම් වූන්-තේක් ලෙස
*පාක් ජුං-සූ, මියොංසොං  මව්බිසව ලෙස, සුක්ජොංගේ මව
*කිම් හ්යේ-සුන්, ජුං පාලිකාව ලෙස
*කිම් සෝ-යි, බොං පාලිකාව ලෙස
*ආන් යෝ-ජින්, පාලිකා ජෝ ලෙස
*ඉම් සුං-මින්, යූ පාලිකාව ලෙස
*ජොං යූ-මි, ජොං -ඉයුම් ලෙස
*කං යූ-මි, ඒ-ජොං ලෙස
*ඕ ඉයුන්-හෝ, ෂි-බි ලෙස
*හන් දා-මින්, ඉයුන්-ගියුම් ලෙස
*චෝයි හා-නා, මී-ජි ලෙස
*ලී ජුං-හූන්, ලී ජොං-ඕක් ලෙස
*චෝයි ජේ-හෝ, පාක් දෝ-සූ ලෙස
*යෝ හෝ-මින්, ඕ හෝ-යෑං ලෙස
*ලී හී-දෝ, හ්වං ජෝ-ෂික් ලෙස
*ලී ක්වං-සූ, යොං-දල් ලෙස
*ජුං සුං-වූන්, චෝයි දොං-ජෝ ලෙස
*ජුං ඉන්-ගිල්, කිම් හ්වන් ලෙස
*ජුං කි-සුං, කිම් හ්වන්ගේ  ශිෂ්‍යයා ලෙස
*ලී සූක්, පාක් මැතිණිය ලෙස
*කිම් හ්යේ-ජින්, සෝල්-හී ලෙස
*චෝයි රන්, යූන් මැතිණිය ලෙස, ජෑං හී-බින්ගේ මව
*යෝ හ්යුන්-සූ, ගේ ද්වෝ-රා ලෙස, දොං-යීගේ කුඩා වියේ මිතුරා
**චෝයි සූ-හන්, කුඩා ගේ ද්වෝ-රා ලෙස
*ජුං ඉයුන්-ප්යෝ, ගේ ‍ද්වෝ-රාගේ පියා ලෙස
*ජුං සුන්-ඉල්, පාක් දෝ-ක්යුං ලෙස
*ක්වොන් මින්, චා සූ-තේක් ලෙස
*චෝයි ජොං-හ්වන්, ජං මො-යොල් ලෙස
*ලී හ්යුං-සුක්,  ගුම්/ යෙඔනිං කුමරු
*යූන් චන්, කිරුළහිමිකුමරු, පසුව රජ වූ ග්යොංජොං රජු ලෙස
*හියෝ යි-සියුල්, යොං-සුන් ලෙස
*මේං සං-හූන්, කිම් ගෝ-සුන් ලෙස
*ඕ යොන්-සූ, ඉන්වොන් අගබිසව ලෙස
*චුන් හෝ-ජින්, චෝයි හ්යෝ-වොන් ලෙස (පසුබිම් රංගනය)
*ලී ජේ-යොං, ජං ඉක්-හොන් ලෙස (පසුබිම් රංගනය)
*චෝයි ඉල්-හ්වා, ‍සියෝ ජුං-හෝ ලෙස (පසුබිම් රංගනය)
*මින් ජූන්-හ්යු

## ඇගයීම් (Ratings)
## නිෂ්පාදනය
මෙහි පිටපත සකසන ලද්දේ  කිම් යි-යොං විසිනි. මෙය කළමනාකරණය කරන ලද්දේ ලීඩර්ස් කන්ටෙන්ට්ස් කම්පනි සමාගම විසිනි. මෙය අධ්‍යක්ෂණය කළේ ජනප්‍රිය කොරියානු ටෙලිසිත්තමක් වූ “දේ ජං-ගුම්” නාට්‍යය අධ්‍යක්ෂණය කළ ලී බ්යුං-හූන් විසිනි.

මෙහි රූගත කිරීම් සිදු වූයේ ග්යොංගි පළාතේ චෝයින්-ගුහි, යොංගින්-සි හි පිහිටි MBC ඩ්‍රාමියා ටෙලිසිනමා ගම්මා‍නයේ ය.  *මූන් එම්බ්‍රසිං ද සන්*, *ජුමොං* සහ *ක්වීන් සොන්දොක්* වැනි නාට්‍ය රූගත වූයේ ද මෙහිදී ය.

## සම්මාන
; 2010 3වනකොරියානු නාට්‍ය සම්මාන උළෙල
* හොදම නිළිය: හන් හ්‍යෝ-ජූ
* හොදම සහාය නළුවා : ජුං දොං-හ්වන්
* ජයග්‍රහණ සම්මානය (Achievement Award): ලී බ්යුං-හූන්

; 2010 MBC නාට්‍ය සම්මාන උළෙල
* ප්‍රධාන ත්‍යාගය/දේසං: හන් හ්‍යෝ-ජූ
* විශිෂ්ඨතම නළුවා: ජි ජින්-හී
* විශිෂ්ට නිළිය: ලී සො-යොන්
* හොදම නවක නිළිය: පාක් හා-සුන්
* රන් රංගන සම්මානය, සහාය නළුවා: කිම් යු-සොක්
* හොදම නවක නළුවා: කිම් යූ-ජුං, ලී හ්යුං-සුක්
* ජනප්‍රියම නිළිය: හන් හ්‍යෝ-ජූ
* වසරේ ප්‍රේක්ෂකයාගේ ජනප්‍රියම නාට්‍යය: *දොං යී*

; 2011 1වන හොංකොං  කේබල් TV සම්මාන 
* හොදම නාට්‍යය
* හොදම නළුවා: ජි ජින්-හී
* හොදම නිළිය: හන් හ්‍යෝ-ජූ

; 2011 47වන බෙක්සං කලා සම්මාන 
* හොදම නිළිය (TV): හන් හ්‍යෝ-ජූ

## අන්තර්ජාතික විකාශය
## මූලාශ්‍ර
## බාහිර සබැදුම්
* *දොං යී* MBC නිල වෙබ්අඩවිය 
* *දොං යී* at MBC Global Media
* *දොං යී* at HanCinema
* *දොං යී* at Internet Movie Database

ප්‍රවර්ගය:මුන්හ්වා විකාශන සංස්ථාවේ  රූපවාහිනී නාට්‍ය
ප්‍රවර්ගය:2010වර්ෂයේ දකුණු කොරියානු රූපවාහිනී කථාමාලා
ප්‍රවර්ගය:2010 වර්ෂයේ දකුණු කොරියානු රූපවාහිනී කථාමාලා ඇරඹීම්
ප්‍රවර්ගය:2010 වර්ෂයේ දකුණු කොරියානු රූපවාහිනි කථාමාලා අවසන්වීම්
ප්‍රවර්ගය:කොරියානු-භාෂා රූපවාහිනී වැඩසටහන්කරණය
ප්‍රවර්ගය: 2010දකුණු කොරියානු රූපවාහිනිය
ප්‍රවර්ගය:රූපවාහිනී කතාමාලා
ප්‍රවර්ගය:ජෝසුන් රාජවංශය පසුබිමෙහි තිරගතවූ රූපවාහිනී මාලානාට්‍ය